РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број 06-2/218-16

5. октобар 2016. године

Б е о г р а д

ЗАПИСНИК

СА 10. СЕДНИЦЕ ОДБОРА ЗА АДМИНИСТРАТИВНО-БУЏЕТСКА И МАНДАТНО-ИМУНИТЕТСКА ПИТАЊА, ОДРЖАНЕ 05. ОКТОБРА 2016. ГОДИНЕ

Седница је почела у 15,30 часова.

Седници је председавао др Александар Мартиновић, председник Одбора.

Седници су присуствовали чланови Одбора: Дарко Лакетић, Катарина Ракић, Ђорђе Милићевић, Бранка Стаменковић, Бранимир Јовановић, Момо Чолаковић и Петар Петровић.

Седници су присуствовали и заменици чланова Одбора: Жарко Богатиновић, заменик Александра Марковића, Весна Ракоњац, заменик Верољуба Матића, Горан Николић, заменик Душице Стојковић.

Седници нису присуствовали чланови Одбора: Александар Марковић, Душица Стојковић, Александра Ђуровић, Верољуб Матић, Војислав Шешељ, Немања Шаровић, Бојан Пајтић, Ненад Константиновић и Ненад Чанак.

Пре утврђивања дневног реда, председник Одбора је обавестио присутне да је сазвао седницу у року краћем од три дана, због неопходности да се изврши попуна упражњених посланичких места, имајући у виду да је седница Републичке изборне комисије чију одлуку Одбор разматра, одржана у 14:30 часова.

На предлог председника, Одбор је једногласно утврдио следећи

Д н е в н и р е д:

1. Разматрање Одлуке Републичке изборне комисије 02 Број: 013-1506/16 од 5. октобра 2016. године, о додели мандата народних посланика ради попуне упражњених посланичких места у Народној скупштини (03 број 013-2343/16 од 5. октобра 2016. године);

**Прва тачка дневног реда**: Разматрање Одлуке Републичке изборне комисије 02 Број: 013-1506/16 од 5. октобра 2016. године, о додели мандата народних посланика ради попуне упражњених посланичких места у Народној скупштини (03 број 013-2343/16 од 5. октобра 2016. године);

Председник Одбора упознао је чланове и заменике чланова Одбора са садржином Одлуке Републичке изборне комисије о додели мандата народних посланика ради попуне упражњених посланичких места у Народној скупштини и уверењима о избору народних посланика: Весне Ивковић, Неђа Јовановић, Јелене Вујић-Обрадовић, Милисава Петронијевића, Студенке Ковачевић, Радослава Јовића, Младена Лукића, Вере Пауновић и др Предрага Јеленковића, као и процедуром Одбора прописаном чланом 199. Пословника Народне скупштине у поступку попуне упражњених посланичких места.

Дискусије није било.

На предлог председника, Одбор је једногласно усвојио и Народној скупштини поднео следећи

И З В Е Ш Т А Ј

Одбор је констатовао да су престанком мандата народним посланицима Срђану Кружевићу, Ивици Дачићу, Александру Антићу и проф. др Славици Ђукић Дејановић, изабраним са Изборне листе ИВИЦА ДАЧИЋ - ''Социјалистичка партија Србије (СПС), Јединствена Србија (ЈС) - Драган Марковић Палма''; Горану Кнежевићу, Живку Врцељу, Милану Кркобабићу, Гордани Предић и Андреји Младеновићу, изабраним са Изборне листе АЛЕКСАНДАР ВУЧИЋ – СРБИЈА ПОБЕЂУЈЕ, остала упражњена посланичка места у Народној скупштини, у складу са одредбом члана 88. Закона о избору народних посланика.

Када народном посланику мандат престане пре истека времена на које је изабран, мандат се додељује кандидату са исте изборне листе са које је био изабран народни посланик, на начин утврђен у члану 92. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Одлуку Републичке изборне комисије и уверења о избору народних посланика Весне Ивковић, Неђа Јовановића, Јелене Вујић -Обрадовић и Милисава Петронијевића, изабрaних са Изборне листе ИВИЦА ДАЧИЋ - ''Социјалистичка партија Србије (СПС), Јединствена Србија (ЈС) - Драган Марковић Палма''; Студенке Ковачевић, Радослава Јовића, Младена Лукића, Вере Пауновић и др Предрага Јеленковића, изабраних са Изборне листе АЛЕКСАНДАР ВУЧИЋ – СРБИЈА ПОБЕЂУЈЕ, и утврдио да су подаци о избору народних посланика истоветни са подацима из Одлуке Републичке изборне комисије, чиме су се стекли услови за потврђивање мандата именованим народним посланицима.

Одбор предлаже да Народна скупштина одмах по пријему овог извештаја, констатује потврђивање мандата новоизабраним народним посланицима Весни Ивковић, Неђу Јовановићу, Јелени Вујић – Обрадовић, Милисаву Петронијевићу, Студенки Ковачевић, Радославу Јовићу, Младену Лукићу, Вери Пауновић и др Предрагу Јеленковићу.

За известиоца Одбора на седници Народне скупштине одређен је др Александар Мартиновић, председник Одбора.

\*\*\*

Седница је завршена у 15,35 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић др Александар Мартиновић